Fyodor Yemelyanenko navbatdagi jangini AQSh yoki Yaponiyada o‘tkazadi

Aralash jang turi bo‘yicha rossiyalik mashhur jangchi Fyodor Yemelyanenko navbatdagi jangini AQSh yoki Yaponiyada o‘tkazadi. U bu haqda matbuot anjumanida aytib o‘tgan.
"Internetda safsatalar, ortiqcha, keraksiz va quruq ma'lumotlar ko‘p. Biz amerikalik va yaponiyalik promoushenlar bilan muzokaralar olib borayapmiz. Hammasi aniq bo‘lgach, o‘zim xabar beraman. Menga UFC, Bellator chempionlari bilan jangga chiqish qiziq", - dedi u.
Ma'lumot uchun: Yemelyanenko faoliyatini 2015 yilning yozida qayta yo‘lga qo‘ygan edi. Shu vaqt ichida u hindistonlik Jyeydip Singx, shuningdek, braziliyalik Fabio Maldonado ustidan g‘alaba qozondi.